open-index/open-wikipedia-markdown huggingface dataset:
הרמן בהם

**הרמן בהם** (בגרמנית: **Hermann Boehm**; 18 בינואר 1884 – 11 באפריל 1972) היה אדמירל גרמני במלחמת העולם השנייה.

## ביוגרפיה
בהם נולד ב-18 בינואר 1884 בעיר ריבניק, שהשתייכה אז לקיסרות הגרמנית. העיר נמצאת כיום בתחומי פולין המודרנית. ב-1 באפריל 1903 הוא התגייס לצי הקיסרי הגרמני, ואת ההכשרה הבסיסית שלו עשה על האונייה "שטיין". ב-19 בספטמבר 1914 הועלה לדרגת קפיטן-לויטננט ופיקד על ספינות טורפדו שונות. הוא סולק מהצי ב-1919 עם פיזורו של הצי הקיסרי, אך הוחזר ב-1920 עם הקמתו של הרייכסמרינה. הוא מילא תפקידי מטה עד 1933.

ב-3 באוקטובר 1933 מונה למפקד האנייה "הסן" במשך שנה, ובסתיו 1934 הועלה לדרגת קונטר-אדמירל ומונה למפקד כוחות הסיור של חיל הים. מ-25 באוגוסט 1936 עד 3 באוגוסט 1937, במהלך השלבים הראשונים של מלחמת האזרחים בספרד, הוא פיקד על כוחות הצי הגרמניים מול חופי ספרד. ב-1 באפריל 1937 הועלה לדרגת ויצה-אדמירל ומונה למפקד הכוחות בים הצפוני. בתחילת 1938 הוא הועלה לדרגת אדמירל ומונה למפקד הצי (Flottenchef) – התפקיד השלישי במעלתו בצי הגרמני, המקביל למפקד צי הבית (Home Fleet) בצי הבריטי.

בעקבות קרב נהר לה פלטה הוא הוחלף בתפקיד על ידי וילהלם מרשל ונותר ללא תפקיד במשך מספר חודשים. בעקבות המערכה בנורווגיה באפריל 1940, הוא מונה למפקד כוחות הצי הגרמניים באזור והועלה לדרגת גנרל-אדמירל. במרץ 1943 הוא נקרא חזרה מנורווגיה, ובמאי של אותה שנה שוחרר משירות פעיל. מ-1 במרץ 1944 עד 31 במרץ 1945, הוא שימש כמפקח על תוכנית החינוך של הקריגסמרינה, לפני ששוחרר סופית מהשירות. הוא נפטר בביתו שבקיל ב-11 באפריל 1972 בגיל 88.

## קישורים חיצוניים

* הרמן בהם 
* 

קטגוריה:ימאי הצי הקיסרי הגרמני
קטגוריה:חיילי הרייכסווהר
קטגוריה:אדמירלים בקריגסמרינה
קטגוריה:אנשי צבא גרמנים במלחמת העולם הראשונה
קטגוריה:מעוטרי צלב הברזל
קטגוריה:גרמנים במלחמת האזרחים בספרד
קטגוריה:גרמנים שנולדו ב-1884
קטגוריה:גרמנים שנפטרו ב-1972
איסור משכב עם אשת הבן

**איסור משכב עם אשת הבן** או **איסור משכב החם עם כלתו**, הוא אחד מחמישה עשר איסורי עריות שנמנו בפרשת אחרי מות, שהעונש על העובר במזיד על כל אחד מהם הוא כרת, ובשוגג - הבאת קרבן חטאת לבית המקדש. יתר איסור זה על איסורי עריות אחרים, שהעובר עליו בנוכחות שני עדים שהתרו בו על הצפוי לו אם לא יימנע מהמעשה, דינו מוות, כמבואר בתורה בפרשת קדושים, ופירשו חכמים שהכוונה להוצאה להורג בסקילה.

## מקור האיסור והעונש
המקור לאיסור משכב החם עם כלתו הוא בפרשת אחרי מות, בה נאמר: . העונש על השוכב עם כלתו במזיד ללא התרעה הוא כרת, כפי שנאמר בסיום הפרשה: . ולמדו חכמים במשנה, שכל איסור שחייבים על זדונו כרת, על עשייתו בשגגה חייבים קרבן חטאת: .

אמנם אם חטא אדם בשכיבה עם כלתו אל מול עדים שהתרו בו על הצפוי לו אם יעשה כן, עונשו בסקילה: . למדו חכמים בגזירה שווה שכאשר כתוב 'דמיהם בם' בעונש המוות, הכוונה לעונש מוות בסקילה.

## גדרי האיסור
איסור משכב עם אשת הבן הוא גם לאחר מות הבן. וקיים רק כאשר הבן היה נשוי לאישה, אך אם פיתה או אנס אותה למשכב, אין אביו אסור לשאת אותה לאישה, וכן אם הייתה האישה שפחה כנענית או נכרית, שאין היא יכולה להתקדש לאדם מישראל, והבן נהג בה כבאשתו, אין אביו מתחייב על המשכב עמה באיסור סקילה או כרת.

איסור התורה הוא רק בכלתו, אך כלת בנו מותרת לו מן התורה (לאחר מות נכדו) אולם חכמים אסרו זאת שמא יבוא לשאת את כלתו.

## טעם העונש
התורה מנמקת את סיבת עונש המוות החמור במשכב עם כלתו, באומרה: . כמה הסברים נאמרו בפרשנים למילה **תבל**, וממילא לסיבת חומרת האיסור.

יש אומרים ש'תבל' הוא מלשון **תבלול**, כלומר בלבול ועירוב זרע האב עם זרע הבן.

בתלמוד הבבלי מובא שהוא מלשון **תבלין** שנותן טעם לשבח במאכל, וכאילו התורה תמהה: .

יש מפרשים שתבל הוא מלשון **בלה** או **בלל**, שהוא מובן של השחתה וכליון.

## משכב עם הכלה במקרא

בפרשת וישב שבספר בראשית מסופר על נישואי ער, ולאחר מכן אונן, בניו של יהודה, עם תמר. לאחר מותם גרמה תמר ליהודה לשכב עמה ומכך הרתה את פרץ וזרח שמהם יצא רוב שבט יהודה, ומפרץ יצא דוד המלך וזרע המלוכה.

בתקופה זו עדיין לא ניתנה התורה, ועוד לא הוחל איסור לשכב עם הכלה, ולדעת רבים אף היה נהוג באותם זמנים שגם אבי המת יכול לייבם את כלתו.

אולם היו מפרשני המקרא שבארו שתמר לא נחשבה מבחינה הלכתית לכלתו של יהודה, הואיל ובאותם ימים היו מקדשים את האישה בביאה, וער ואונן באו על תמר שלא כדרכה ולכן למעשה לא קידשו אותה, והיא לא נחשבה לאישה שלהם.

הנביא יחזקאל מונה את איסור משכב הכלה כאחד האיסורים עליהם עברה ממלכת יהודה, שהביאו לחורבן היישוב היהודי בארץ וחורבן המקדש: .

## ראו גם
* איסורי עריות
* גילוי עריות

## קישורים חיצוניים
* איסור גילוי ערוות אשת הבן, ויקיטקסט
## הערות שוליים

כלתו
קטגוריה:פרשת אחרי מות
קטגוריה:פרשת קדושים
קטגוריה:חייבי סקילה
קטגוריה:חייבי כרת
קטגוריה:חייבי חטאת
What Made You Say That

"**What Made You Say That**" (בעברית: "**מה גרם לך להגיד את זה**") הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה הראשון, *[[Shania Twain]]*. השיר יצא לאור ב-9 במרץ 1993, כסינגל הראשון מתוך האלבום, וכסינגל הבכורה של טוויין. השיר לא עמד בצפיות של חברת ההקלטות של טוויין, ולא זכה להצלחה רבה שלה הם קיוו. מכירותיו של השיר בעולם עומדות על כ-50,000 עותקים בלבד, דבר אשר הופך אותו לאחד משיריה הכושלים ביותר של טוויין.

בין גרסאות הכיסוי הרבות שיצאו לשיר, ניתן למצוא את גרסת הכיסוי של הזמרת הקנדית אבריל לאבין.

השיר הצליח להיכנס לשני מצעדים בלבד, כאשר במצעד שירי הקאנטרי, הצליח להגיע בשיאו למקום ה-55.

## רקע וכתיבה
השיר הוא בין שיריה היחידים של טוויין שבו היא לא לקחה חלק בהפקה או בכתיבה. את השיר כתבו טוני האסלדן, וסטן מונסי, והוא הופק על ידי הרולד שדה, ונורו וילסון. ארבעתם הפיקו וכתבו שירים נוספים מתוך האלבום, ואף המשיכו לעבוד עם טוויין בהמשך הקריירה שלה.

מגזין הבילבורד סקר את השיר כ-"מתחזה, עליז, קליט, ונתמך על ידי קליפ מפתה".

## וידאו קליפ
הווידאו קליפ הנלווה שיצא לשיר צולם באי טרופי, שם טוויין נראית כשהיא מבלה כביכול עם אהובה, באותה תקופה שבה צולם הקליפ. צוות הצילום של הקליפ החליט כי צבעו המרכזי יהיה בגווני ורוד, סגול, ואדום.

הקליפ הועלה לערוץ ה-Vevo של טוויין באמצע שנת 2009, 16 שנים מצאתו המקורית. מונה הצפיות של הקליפ נכון לאוקטובר 2017, עומד על למעלה מ-4.5 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1993
קטגוריה:סינגלי בכורה מ-1993
קטגוריה:שירי שאניה טוויין
קטגוריה:שירים באנגלית
קטגוריה:סינגלים בהוצאת מרקורי נאשוויל
מאיר בן שמעון המעילי

**רבי מאיר בן רבי שמעון המעילי** היה רב שחי בפרובאנס בתקופת הראשונים. מגדולי המתנגדים ל"תורת הקבלה".

## קורות חייו
רבי מאיר המעילי חי בתחילת המאה ה-13 בנרבונה שבפרובאנס [חבל ארץ בדרום צרפת]. רבו המובהק היה דודו רבי משולם בן רבי משה מבדרש בעל ספר ההשלמה. למד גם אצל רבי נתן בן מאיר רבו של הרמב"ן. היה רבו של רבי מנוח מנרבונה מחבר ספר המנוחה על הרמב"ם. חיבר פירושים על התורה והתלמוד, התוכח עם הנוצרים וייצג את היהודים בפני השלטונות. כמו כן התנגד לשיטות הקבלה שהתחדשו בימיו, ופעל למניעת התפשטותם.

## מלחמתו בקבלה
בימיו ובסביבתו התחילו להתפשט שיטות הקבלה וספרותה, ביניהם ספר הבהיר שיוחס לרבי נחוניה בן הקנה. רבי מאיר החשיב את האמונה בספירות כמינות ועבודת אלילים שבו מחליפים את האל באחד מיצוריו. הוא פעל רבות למנוע התפשטות אמונה זאת, וכתב מכתבים לאנשי ארצו שבהם הסביר איך הקבלה אינה מתיישבת עם מקורות היהדות. טען שיחוס ספרי הקבלה לתנאים מזויף, ושיש לשרוף אותם. רבי מאיר פעל בזה בשליחות דודו בעל ההשלמה. עם זאת, פרופ' צחי ווייס סבור כי המעילי לא התנגד לקבלת הספירות אלא לגישות יהודיות שעסקו בפולחן מטטרון וחשש שהאמונה בספירות תחזק פולחן זה. אולם בספרו מלחמת מצווה כותב המעילי כי הוא מתנגד לחלוטין לקבלת הספירות והוא רואה בכך אלוהויות רבות, כלומר, מינות ועבודה זרה.

## חיבוריו
***[[ספר המאורות|ספר המאורות על התלמוד]],** פרשנות ופסיקה על התלמוד, פירושיו על מסכתות ברכות חולין וסדר מועד וכן על הלכות קטנות של הרי״ף נדפסו, אך פירושיו על סדר נשים וסדר קדשים - אבדו.
***מלחמת מצווה,** פולמוסיו עם הנוצרים. בתוך הספר (אשר רובו מצוי עדיין בכתב יד) נמצאה גם התפלמסות ארוכה עם מקובלי דורו.
***חיבור הדרשות,** על הלכות פסח, ראש השנה וסוכות. אבד
***מאור התורה** על התורה. אבד
***קונטרס משיב נפש,** תשובה בה מגן על הרמב"ם מהשגה שנאמרה על פירושו, בשני הפרקים הראשונים בהלכות יסודי התורה
*חיבור על המסורות. אבד
*חיבור מעשה בראשית. אבד
*פירוש על מסכת אבות. אבד
*פירוש על פיוטי ההושענות

## לקריאה נוספת
*Judaeo-Christian dialogue in Provence as reflected in "Milhemet Mitzva" of R. Meir Hameili / by William K. Herskowitz ,1974 זאב הרשקוביץ
*יהודה הערשקאוויטש, מאמר משיב נפש בתוך ישורון כרך כז, תשרי תשע"ג, עמ' ס' ואילך
* גרשם שלום, תעודה חדשה בתוך ספר מחקרי קבלה א', עם עובד, 1998, עמ' 16 ואילך
* יוסף דן, תולדות תורת הסוד העברית כרך ז', מרכז זלמן שזר, עמ' 349–354
* צחי וייס, סר לבם מן העליונה, דעת גיליון 85, 2018, עמ' 307-339 (איגרת המעילי ממלחמת מצווה הודפס שם בשלימות עמ' 333-339).

## קישורים חיצוניים
* 

## הערות שוליים

2017 10
קטגוריה:חכמי פרובנס
קטגוריה:נרבון: אישים
קטגוריה:נפטרים ב-1263
קטגוריה:יהודי פרובאנס במאה ה-13
יחסי אלג'יריה – ארצות הברית

**יחסי אלג'יריה – ארצות הברית** הם היחסים הדיפלומטיים בין '''הרפובליקה האלג'יראית הדמוקרטית העממית''' ובין '''ארצות הברית של אמריקה'''. היחסים ידעו עליות ומורדות וכיום מוגדרים כטובים.

כיום, שתי המדינות משתפות פעולה כנגד הטרור, כאשר אלג׳יריה מובילה מאז פיגועי 11 בספטמבר את החזית נגד הטרור באפריקה.

## היסטוריה מוקדמת
לארצות הברית ולאלג'יריה יש היסטוריה ארוכה של קשרים חיוביים. יישוב הקבע העתיק ביותר שהוקם על ידי אירופאים בארצות הברית - סיינט אוגוסטין בפלורידה - נקרא על שם דמות שגרה בשטחי אלג'יריה: אוגוסטינוס הקדוש.

בסוף המאה ה-18, הכירה ארצות הברית באלג'יריה ואלג'יריה בארצות הברית.

### התקופה הקולוניאלית
ב-1815, כשחזר השלום לאירופה לאחר המלחמות הנפוליאוניות, מצאה עצמה אלג'יר, שהייתה מוקד לפעילות פיראטית, במלחמה עם ספרד, הולנד, פרוסיה, דנמרק, האימפריה הרוסית וממלכת שתי הסיציליות. גם האמריקאים מאסו בפיראטים וכך החלה המלחמה הברברית השנייה באותה שנה. בחודש מרץ אישר הקונגרס האמריקני, פעולה ימית נגד המדינות הברבריות - המדינות המוסלמיות שהיו אז במרוקו, אלג'יר, תוניס וטריפולי - שהסתיימה בניצחון אמריקאי.

## לאחר הקמת אלג'יריה
לארצות הברית ולאלג'יריה מערכת יחסית מורכבת אשר השתפרה כלכלית ופוליטית. כשג'ון פיצג'רלד קנדי היה סנאטור, הוא דיבר על עצמאותה של אלג'יריה לעיתון הניו יורק טיימס ב-2 ביולי 1957. במהלך כהונתו כנשיא, אלג'יריה קיבלה את עצמאותה מידי צרפת והנשיא קנדי בירך אותה ב-15 באוקטובר 1962. עם זאת, לאחר מלחמת ששת הימים ב־1967, ניתקה אלג'יריה את יחסיה עם ארצות הברית, לאחר שזו הייתה בצד הישראלי בעימות, לעומת אלג'יריה שהייתה בצד של מדינות ערב. ניתקה סוריה את יחסיה עם ארצות הברית בעקבות מלחמת ששת הימים. ב-1974, שוקמו היחסים בין שתי המדינות.

בעקבות משבר בני הערובה בין ארצות הברית לאיראן, שימשה אלג'יריה כמתווכת.

### בעקבות [[פיגועי 11 בספטמבר]]
לאחר פיגועי 11 בספטמבר בארצות הברית, אלג'יריה הייתה אחת המדינות הראשונות אשר הציעו את תמיכתן לארצות הברית במאבק כנגד הטרור. לאחר הפיגועים, ארצות הברית הפכה את אלג'יריה לשותפה מרכזית במלחמה בטרור. כיום, אלג'יריה ממשיכה להוביל את המאבק בטרור באפריקה.

### כיום
ב-2016 הצהירה אלג'יריה כי היא מחויבת לקיים קשרים טובים עם ארצות הברית.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אידה לונסקי

**אידֶה לונסקי** (ביידיש: **אידע לונסקי**; 1889, סלונים, פלך גרודנה, רוסיה (רוסיה הלבנה) – 19 במרץ 1924, וינה, אוסטריה) הייתה מורה וסופרת ילדים בווילנה.

## ביוגרפיה
אידה לונסקי נולדה בשנת 1889 בעיירה סלונים שבפלך גרודנה, רוסיה (רוסיה הלבנה), בתו של שמואל אשר הלוי לונסקי, מלמד, ואחותו הצעירה של חייקל לונסקי (1881–1942), פולקלוריסט וביבליוגרף, ספרן ספריית שטראשון במשך כחצי מאה והיסטוריון של יהדות וילנה. בילדותה, בשנת 1896, עברה עם הוריה לעיר וילנה, ושם סיימה את לימודיה בבית ספר תיכון רוסי ובבית ספר יהודי. למדה פדגוגיה באוניברסיטת ברלין, ומשנת 1911 ועד מותה עבדה כמורה למדעי הטבע בבתי ספר ציבוריים יהודיים ובתיכון יהודי בווילנה.

ב-1914 החלה לפרסם סיפורים לילדים בעיתון הילדים הראשון ביידיש, "גרינינקע ביימעלעך" (עצים ירקרקים), ובהמשך כתבה גם ביומון הווילנאי "ווילנער טאָג" ובעיתון המצויר לילדים "שִׁבֳּלִים" (שיבולים) שהופיע בוורשה בהוצאת "תרבות" בשנים 1922–23.
בשנת 1922 הופיע קובץ סיפוריה "דערציילונגען וועגן ווילדע מענטשן" (סיפורים על בני אדם פראיים).

בקיץ 1923 חלתה בשחפת ונסעה להתרפא בווינה, שם נפטרה ב-1924, כבת 35 במותה.

לכבוד יום השנה למותה, ב-1925, ראה אור הספרון "דער איַיז פּעריאָד" (תקופת הקרח) בעריכת אחיה, חייקל לונסקי, ובו יצירותיה ומאמרים על אודותיה מאת ש"ל ציטרון (ציטראָן), זלמן רייזן (רייזען) וגרשון פלודרמאכר (פלודערמאַכער).

## ספריה
* **דערציילונגען וועגן ווילדע מענטשן**: מיט בילדער (באארבעט לויט פארשיידענע קוועלן), וילנה: די יִיד. צענטר. שולאָרגאַניזאַציע (דפוס ב' ציונסאָן), תרפ"ב 1922. ()
* **דער איַיז פּעריאָד**, וילנה: ב' ציונסאָן און קאָמפּ., תרפ"ה 1925. (הופיע לאחר מותה. עם מאמרים על אודותיה מאת ש"ל ציטרון, זלמן רייזן וגרשון פלודרמאכר)

## קישורים חיצוניים
* חיים לייב פוקס, אידה לונסקי באתר Yiddish Leksikon 

קטגוריה:ילידות 1889
קטגוריה:סופרות יהודיות
קטגוריה:סופרים יהודים
קטגוריה:סופרות כותבות יידיש
קטגוריה:סופרי ילדים ונוער יהודים
קטגוריה:יהודים ליטאים
קטגוריה:נפטרות ב-1924
לעיניך בלבד (אבטחת מידע)

**לעיניך בלבד** (באנגלית: **Eyes only**) הוא מושג מתחום אבטחת מידע, המייעד מסמך שבו מידע מסווג למקבל המסמך בלבד. מפיץ המסמך יכול להפיצו בדרך זו לנמענים אחדים, שעל כל אחד מהם חלה ההגבלה "לעיניך בלבד".

מסמך מסווג ניתן לשתף עם שותפי סוד, לפי שיקול דעתו של מקבל המסמך. ייעוד "לעיניך בלבד" מציין כי המסמך נועד רק לידיעת נמעניו. ככזה, אין להעביר את המסמך או תוכנו לאנשים אחרים. משמעות נוספת היא כי המסמך נאסר להעתקה או צילום, "עיניים בלבד" כלומר, מיועד לקריאה פיזית על ידי צוות נבחר של אנשים בלבד, במטרה להבטיח שלא יבוצעו עותקים לא מורשים של הטקסט שעשויים לדלוף. הגבלה זו היא בנוסף לסיווג הבסיסי של המסמך כסודי.

## קישורים חיצוניים
* Government Security Classifications April 2014 (UK) Cabinet Office. אוקטובר 2013. עמ' 12.

קטגוריה:אבטחת מידע
קטגוריה:ביטחון לאומי
אליפות האמריקות בכדורסל 2003

**[[אליפות האמריקות בכדורסל]] 2003** הידועה גם בשם **טורניר האמריקות 2003** היא האליפות ה-11 שנערכה על ידי פיב"א אמריקה.

באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באולימפיאדת אתונה.  

המשחקים נערכו בסן חואן, בקוליסאו רוברטו קלימנטה שמכיל 12,500 מקומות.

 ארצות הברית זכתה באליפות בפעם החמישית בתולדותיה.

## מתכונת התחרות
תחילה נערכו משחקי העפלה אזוריות:
 
* צפון אמריקה - ,  
* מרכז אמריקה וקריביים - , , , 
* דרום אמריקה - , , ,  

תחילה המשחקים נערכו בשני בתים. בכל בית ארבע נבחרות העפילו לבית רבע הגמר. בהמשך, נבחרות המשיכו לבית רבע הגמר ולפלייאוף לקביעת הנבחרות שיעפילו לאליפות העולם.

### טבלת התחרות (שלב רבע הגמר)

### שלב חצי הגמר והגמר

### גמר

## שחקנים מצטיינים
* השחקן המצטיין - סטיב נאש ()
* מלך הסלים -  עומר קינטרו () - 21.1 נקודות למשחק
*מלך הריבאונדים - ננה () - 9.1 ריבאונדים למשחק
* מלך האסיסטים - סטיב נאש () - 6.6 אסיסטים למשחק

## דירוג סופי

## קישורים חיצוניים
* 
* נתונים מאתר פיב"א
* נתונים מאתר todor66
* תיאור האליפות

קטגוריה:תחרויות כדורסל ב-2003
קטגוריה:תחרויות כדורסל בפוארטו ריקו
2003
קטגוריה:2003 באמריקה הצפונית
קטגוריה:2003 באמריקה הדרומית
קזצ'וק

ממוזער|קזצ'וק
**קזצ'וק** (ברוסית: **Казачок** ובאוקראינית: **Козачок**) הוא ריקוד עם קוזאקי, כפי שמרמז שמו, שרוקדים בעיקר באוקראינה וברוסיה.

הקזצ'וק הוא ריקוד מהיר בקצב של 2/4 שמתגבר בהתמדה. האישה מובילה את הריקוד והגבר עוקב אחריה תוך חיקוי תנועותיה. האישה מסמנת את השינוי, שתבצע בתנועות, על ידי מחיאות כפיים.

לקזצ'וק יש גרסאות מעט שונות באזורים שונים, כך ידוע הקזצ'וק של קובאן והקזצ'וק של הקווקז הצפוני.

הקזצ'וק נפוץ בעולם וזכה לפרסום לאחר שהצבא הרוסי כבש את פריז בסוף מלחמות נפוליאון. במהלך המאה ה-19 חלו שינויים בריקוד והתחילו לחולל אותו במעגל.

## ראו גם
* קדצ׳קה

## קישורים חיצוניים

קטגוריה:ריקודי עם
קטגוריה:אוקראינה: תרבות
קטגוריה:קוזאקים
מרים גולדפיין

**מרים גולדפיין**, היא אתלטית ישראלית בעבר. אלופת ישראל בזריקת דיסקוס (1949), בעלת שתי מדליות ארד מהמכביות (1950 ו-1953).

## ביוגרפיה
גולדפיין התאמנה בקבוצת הפועל ירושלים.

### 1949
באליפות ישראל שנערכעה ביולי 1949 זכתה גולדפיין במדליית זהב בזריקת דיסקוס בתוצאה של 26.82 מטר.

### 1950
בתחרות אתלטיקה שנערכה בירושלים בין אתלטים מזאגרב לאתלטים מהפועל במאי 1950 זכתה גולדפיין במדליית כסף בזריקת דיסקוס בשיא אישי חדש של 31.05 מטר, אחרי בורוביץ' מזגרב (35.70 מטר) ולפני עליזה וירץ מישראל (28.90 מטר). בתחרויות האתלטיקה של המכביה השלישית שנערכו בתל אביב באוקטובר היא זכתה במדליית ארד, בזריקת דיסקוס בתוצאה של 28.52 מטר, אחרי פרידה ליכטבלאו (33.28 מטר) ועטרה פולונסקי (32.68 מטר), שתיהן מישראל.

### 1953
בתחרויות האתלטיקה של המכביה הרביעית שנערכו בשנת 1953 זכתה גולדפיין שוב במדליית ארד בזריקת דיסקוס בתוצאה של 29.92 מטר, אחרי עטרה פולונסקי (35.28 מטר) ואולגה וינטנברג (34.35 מטר).

## שיאים אישיים
* זריקת דיסקוס: 31.05 מטר (1950)
* הדיפת כדור ברזל: 9.40 מטר (1954)

## קישורים חיצוניים
* 
* 
* 
* 
* 
* 
* 

## הערות שוליים

קטגוריה:אלופות ישראל בזריקת דיסקוס
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
Ka-Ching!

**** (בעברית: **קא-צ'ינג!**) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה הרביעי, **. השיר יצא לאור ב-17 בפברואר 2003 באירופה, וב-10 במרץ 2003 בבריטניה כסינגל השלישי מתוך האלבום. השיר לא יצא בארצות הברית ולכן לא הצליח להיכנס לאף מצעד שם. בשל הצלחתו הרבה של השיר בעולם, מכירותיו עולות על למעלה מ-700,000 עותקים שנמכרו.

את השיר הוציאה טוויין בכמה גרסאות, ואף העלתה מספר גרסאות שונות של ווידאו קליפים. הגרסאות המוכרות ביותר מכלל האלבום מוכרות בשם "Red Version".

השיר זכה להצלחה רבה בעיקר באירופה, שם נכנס למספר רב של עשיריות וחמישיות פותחות ובנוסף, הצליח להעפיל לצמרת המצעד הפורטוגזי.

## רקע וכתיבה
את השיר כתבו שאניה טוויין ורוברט ג'ון "מאט" לאנג, והוא הופק על ידי לאנג גם כן. עטיפתו של הסינגל מציגה את פניה של טוויין, ואותה דמות שמופיעה בעטיפה, מופיעה גם בגרסה הראשונה שיצאה לשיר.

## וידאו קליפ
שני הווידאו קליפים הנלווים שיצאו לשיר צולמו במקסיקו סיטי שבמקסיקו, ובמדריד שבספרד, בינואר 2003. בגרסה אחת של הקליפ ניתן לראות את טווין כשהיא רצה לעבר טלפון ביתה שמצלצל, ולאחר מכן מתחילה מסע בעיר מגוריה. בין לבין ניתן לראות קטעים שבהם היא לבושה בשמלה אדומה, או נראית כזמרת רוק עם גיטרה ביד. לבסוף, כשעברה טוויין מסע משונה בעיר שלה, היא רצה שוב לעבר הטלפון וכשאין מענה היא סוגרת אותו ומתחתיה מגיח נחש שמזנק עליה ובעצם סוגר את הקליפ.

הקליפ השני נקרא בשם - "Red Dress Version\גרסת השמלה האדומה", והוא כשמו מציג את טוויין לאורך כולו כשהיא לבושה בשמלה אדומה ויוקרתית. כל הקליפ מציג את טוויין כשהיא שרה את השיר ורוקדת עם השמלה, תוך כדי שצלמים רבים מצלמים אותה ללא הרף.

הגרסאות השונות הועלו לערוץ ה-Vevo של טוויין באמצע שנת 2011.

## מיקומי שיא
השיר זכה להצלחה עולמית במצעדים, פרט לארצות הברית.

## נתוני מכירות

## קישורים חיצוניים

## הערות שוליים

קטגוריה:שירי 2002
קטגוריה:סינגלים מ-2003
קטגוריה:שירי שאניה טוויין
קטגוריה:שירים באנגלית
קטגוריה:שירים שנכתבו על ידי שאניה טוויין
קטגוריה:שירים על צרכנות
קטגוריה:שירים נגד קפיטליזם
קטגוריה:סינגלים שהגיעו למקום הראשון בפורטוגל
קטגוריה:סינגלים בהוצאת מרקורי נאשוויל
ועדת החוץ של הסנאט של ארצות הברית

**ועדת הסנאט ליחסי חוץ של ארצות הברית** (באנגלית: **United States Senate Committee on Foreign Relations**) היא ועדה קבועה של הסנאט של ארצות הברית. היא ממונה על חקיקה מובילה במדיניות החוץ ודיון בסנאט. ועדת יחסי החוץ אחראית בדרך כלל לפיקוח (אך לא לניהול) ולמימון תוכניות סיוע חוץ, כמו גם מימון מכירות נשק והכשרה לבעלי ברית לאומיים. הוועדה אחראית גם לקיום שימוע המאשר תפקידים בכירים במחלקת המדינה. בתפקיד יושב הראש הנוכחי מכהן הסנאטור ג'ים ריש, מאז ינואר 2025.

הוועדה שקלה, דנה ודיווחה על אמנות וחקיקה חשובות, החל מרכישת אלסקה בשנת 1867 ועד הקמת ארגון האומות המאוחדות ב-1945. ועדת אחות בבית הנבחרים היא הוועדה לענייני חוץ.

## ועדות משנה
* ועדת החוץ של הסנאט ליחסים בינלאומיים וארגונים, זכויות אדם, דמוקרטיה וענייני נשים גלובליים 
* ועדת החוץ של הסנאט לענייני מזרח אסיה, פסיפיק הבינלאומי ומדיניות אבטחה באינטרנט
* ועדת החוץ של הסנאט לענייני אפריקה ומדיניות הבריאות הגלובלית
* ועדת החוץ של הסנאט ליחסים בינלאומיים בנושא חצי הכדור המערבי וענייני מכרות גלובליים
* ועדת החוץ של הסנאט ליחסי חוץ של אירופה ושיתוף פעולה ביטחוני אזורי
* ועדת החוץ של הסנאט ליחסי חוץ במזרח התיכון, דרום אסיה, מרכז אסיה ומלחמה בטרור
* ועדת החוץ של הסנאט ליחסי חוץ בנושא פיתוח בינלאומי וסיוע חוץ, כלכלה והגנה על הסביבה הבינלאומית וחיל השלום

## קישורים חיצוניים
* 

* U.S. Senate Committee of Foreign Relations Official Website - Archive
* Senate Foreign Relations Committee. Legislation activity and reports, Congress.gov.
* U.S. Government Printing Office (GPO) Page for the Committee of Foreign Relations

קטגוריה:ארצות הברית: יחסי חוץ
חוץ
ליילנד טייגר קוב

**ליילנד טייגר קוב** (באנגלית: **Leyland Tiger Cub**) הוא אוטובוס, מתוצרת יצרנית כלי הרכב הבריטית **"ליילנד"** (שם מלא: "BritishLeylandMotor Corporation") אשר יוצר בין השנים 1952–1970.

בדגמי "ליינד טייגר קוב" תוכננו 44 מושבים.

## דגמי "ליילנד טייגר קוב"
### דגם PSUC1
* PSUC1/1 (יוצר בין השנים 1952-1954)
* PSUC1/1, /2 (יוצר בין השנים 1956-1954)
* PSUC1/1, /2 (יוצר בין השנים 1955-1956)
* PSUC1/1, /2 (יוצר בין השנים 1957-1956)
* PSUC1/1, /2, /3, /5 (יוצר בשנת 1957)
* PSUC1/1, /2, /3, /5 (יוצר בין השנים 1958-1957)
* PSUC1/1, /2, /3 (יוצר בין השנים 1959-1958)
* PSUC1/1, /1T,/2, /3, /5 (יוצר בין השנים 1960-1959)
* PSUC1/1, /2, /3, /4, /5 (יוצר בין השנים 1961-1960)
* PSUC1/1, /1T, /2, /2RT, /5, /11, /12, /13 (יוצר בין השנים 1963-1961)
* PSUC1/11, /12, /12T, /13 (יוצר בין השנים 1965-1963)
* PSUC1/11, /11T, /12, /12T, /13 (יוצר בין השנים 1967-1965)
* PSUC1/11, /12, /12T, /13 (יוצר בין השנים 1969-1967

## דגם RTC1
* יוצר בין השנים 1962-1968
* מנוע 9,800 סמ"ק המפיק 140 כ"ס ב-1,700 סל"ד (מנוע מסוג "Leyland 0.600H")

## ייצוא "ליילנד טייגר קוב"

## תמונות

קובץ:Exeter Pensylvania - Fife RMS714 FPD225 at dusk.jpg | ליילנד טייגר קוב
קובץ:Leyland Tiger Cub (interior) (8015108686).jpg | ליילנד טייגר קוב - מבט לתוך האוטובוס
קובץ:North Western bus 796 (LDB 796), 2009 Trans Lancs Rally.jpg | ליילנד טייגר קוב
קובץ:Maarse & Kroon 52 Leiden Stationsplein.jpg | ליילנד טייגר קוב
קובץ:Malta Bus FBY 695.jpg | ליילנד טייגר קוב (צולם במלטה)
קובץ:Silver Star coach 10 (MMR 552), 2009 King Alfred running day (4).jpg | ליילנד טייגר קוב
קובץ:Trent Motor Traction bus 191 (YRC 191), 2009 POPS bus rally.jpg | ליילנד טייגר קוב
קובץ:Rawtenstall Corporation bus 58 (466 FTJ), 14 June 2008 (3).jpg | ליילנד טייגר קוב
קובץ:Edward Jones and Sons JCK892 (8716176465).jpg | ליילנד טייגר קוב
קובץ:Leyland Tiger Cub with Yeates body.jpg | ליילנד טייגר קוב


## ראו גם

## לקריאה נוספת
* ליילנד טייגר קוב - תמונות (old-bus-photos.co.uk)

## קישורים חיצוניים

* ליילנד טייגר קוב (2:55 דקות), יו-טיוב

## הערות שוליים

קטגוריה:אוטובוסים ליילנד{טייגר קוב
קטגוריה:כלי רכב שהושקו ב-1952
קטגוריה:כלי רכב בריטיים
קטגוריה:טיגריס בתרבות
חיים טייטלבוים

**חיים טייטלבוים** (17 בדצמבר 1934 – אוגוסט 2000) היה קצין בצה"ל. הוא שרת בעיקר בתפקידי תחזוקה ומטה, והגיע לדרגת תת-אלוף.

## ביוגרפיה
טייטלבוים נולד כבן זקונים לשרה ודוד בהונגריה. ב-1949 עלה לישראל לבדו, במסגרת עליית הנוער.

ב-1953 התגייס טייטלבוים לצה"ל, כלוחם בחטיבת גבעתי. בהמשך, סיים קורס קציני חי"ר, וקורס צניחה ולוחמה זעירה. הוא שירת בצה"ל במשך שלושים שנה, כשברובן שימש בתפקידי תחזוקה ביחידות שריון. במהלך שירותו סיים לימודי תואר ראשון במדעי החברה באוניברסיטת בר-אילן. בהמשך, היה ראש מחלקת התחזוקה באגף האפסנאות בדרגת אלוף-משנה, וסגן ראש אגף התכנון, בדרגת תת-אלוף.

לאחר שחרורו מצה"ל, ניהל טייטלבוים את מנהל האספקה והאחזקה בקופת חולים כללית, והיה סמנכ"ל בחברת ישקר. בהמשך הקים את המוסד הסיעודי "בית האלה", וכן חברה ברומניה לשירותי רפואת חרום. 

טייטלבוים הוביל את הקמת העמותה להנצחת מורשת חיל התחזוקה, ואת בניית אתר ההנצחה לחללי חיל התחזוקה. הוא שימש יושב ראש העמותה בשנים 1986–1995. 

טייטלבוים נפטר בשנת 2000, בגיל 65. הוא היה נשוי לביוכימאית דבורה טייטלבאום, ממפתחי התרופה קופקסון, ואב לשניים. בנם ובתם יזמו הקמת קרן לזכרם במסגרת מכון ויצמן למדע.

## קישורים חיצוניים
* 

## הערות שוליים

קטגוריה:עולים לאחר קום המדינה: 1948–1950
קטגוריה:עולים בעליית הנוער 
קטגוריה:ישראלים ילידי הונגריה 
קטגוריה:תתי-אלופים בצה"ל
קטגוריה:קציני אגף הטכנולוגיה והלוגיסטיקה
קטגוריה:בוגרי אוניברסיטת בר-אילן
קטגוריה:אישים הקבורים ברחובות
קטגוריה:ישראלים שנולדו ב-1934
קטגוריה:ישראלים שנפטרו ב-2000
שירות המודיעין של רומניה

**שירות המודיעין של רומניה** (, בראשי תיבות **SRI**) הוא שירות מודיעין העיקרי של רומניה האחראי לאסוף מידע רלוונטי הנוגע לביטחון הלאומי ותפקידו לאבטח את ממשלת רומניה, מוסד הנשיאות ושיתוף פעולה עם מחלקות אכיפת חוק וסוכנויות אחרות בתחום. השירות אוסף מודיעין באמצעות מודיעין אותות, מודיעין ממקורות גלויים ומודיעין אנושי ומהווה סוכנות למודיעין פנים.

## היסטוריה

בשנת 1865 המטה הכללי הגבוה של רומניה הוקם בהשראת המטה הכללי הצרפתי ובו מחלקה 2 (Secția a II-a) שפעלה כגוף למודיעין צבאי. לקראת שנת 1925, לאחר מספר שנים של ניסיונות ומאמצים, מיכאיל מורוזוב הצליח לשכנע את המטה הכללי בנחיצות הקמתו של שירות חשאי שישתמש בצוות עובדים אזרחי לצורך איסוף מודיעין עבור הצבא ובשנת 1940 הוקם שירות הביון המיוחד (Serviciul Special de Informații), עם אֵאוּגֵ'ן קריסטסקו כמנהל הארגון.

בתקופת רומניה הקומוניסטית השירות פעל ככלי בידי המשטר כנגד האופוזיציה ומתנגדי המשטר. הסקוריטטה הייתה משטרה פוליטית שהייתה מעורבת במנגנון הדיכוי של ניקולאה צ'אושסקו.

בתקופת המהפכה הרומנית וזמן קצר לאחר שיון איליאסקו מונה לנשיא רומניה הוא חלם על צו שהכפיף את הארגון למשרד ההגנה הרומני.

ב-31 בדצמבר 1989 ראש, הסקוריטטה יוליאן ולאד נעצר יחד עם סגניו ומונה מנהל חדש לארגון. שהוביל אומנם מהלך להקמת ארגון חדש, אך הבטיח לאנשי הסקוריטטה כמעמדם לא ייפגע והם יוכלו להמשיך לעבוד גם בארגון החדש.

שירות המודיעין של רומניה הוקם רשמית ב-26 במרץ 1990 כשהוא משתלט על כל משאבי הסקוריטטה. באותה עת הוקמו גופי ביון נוספים כדוגמת: UM 0215 ושירות ביון החוץ.

השירות משתף פעולה באופן הדוק עם המינהל הלאומי למלחמה בשחיתות.

## ביקורת
השירות משתף פעולה עם המינהל הלאומי למלחמה בשחיתות וסופג ביקורת רבה על שיטות הפעולה שלו להשגת ראיות, באמצעות האזנות סתר לא חוקיות.

לאורה קויבשי, ראש המינהל הלאומי למלחמה בשחיתות והתובעת הכללית ברומניה, אף הודתה בספטמבר 2015 שעשרים וארבעה מתיקי החקירה שנפתחו נעשו בסיוע שירות המודיעין של רומניה.

20,000 שיחות טלפון שהשירות האזין להם בממוצע מדי שנה נעשו לצורך חקירות בענייני שחיתות, בעוד מספר מועט מהם נגעו בפועל לענייני הביטחון הלאומי, נושא שהוא באחריות עיקרית של הארגון. עניין שספג ביקורת מרשויות המשפט במדינה בעיקר עקב ביצוע האזנות הסתר הלא חוקיות.

אלינה ביקה, ראש המינהל לחקירת הפשע המאורגן (DIICOT) לשעבר, חשדה כי קצין בכיר בשירות המודיעין השפיע כי מחלקתה תעצור אנשים ספציפיים, אפילו בהיעדר ראיות, זאת חרף פגיעה בזכויות האדם והאזרח.

לכך מתווספת ביקורת ציבורית על יכולת השפעתו של הארגון על מערכת המשפט ברומניה.

## קישורים חיצוניים

* 
* תולדות הארגון
* Balkanalysis.com, השירותים החשאיים של רומניה, פוליטיקה ותקשורת: סקירה 

## הערות שוליים

קטגוריה:קהילת המודיעין הרומנית
קטגוריה:רומניה: צבא וביטחון
קטגוריה:ארגוני אכיפת חוק
קטגוריה:ארגוני  אבטחת מידע
מושל יוטה

**מושל יוטה** (באנגלית: **Governor of Utah**) הוא ראש הרשות המבצעת של ממשלת מדינת יוטה והמפקד העליון של כוחות הצבא שלה. על המושל מוטלת החובה לאכוף את חוקי המדינה וכן הסמכות לאשר או להטיל וטו על הצעות חוק המועברות על ידי בית המחוקקים של המדינה. המושל רשאי גם לכנס את בית המחוקקים ב"אירועים יוצאי דופן". 
## היסטוריה
ל"מדינת דזרט" שהצהירה על עצמה ושקדמה לטריטוריית יוטה, היה רק מושל אחד, בריגהם יאנג. לטריטוריה של יוטה היו 15 מושלים טריטוריאליים מיום ייסודה ב-1850 ועד להקמתה של מדינת יוטה ב-1896, אז הוכרה בידי נשיא ארצות הברית. ג'ון וו. דוסון (John W. Dawson) היה המושל הטריטוריאלי שכיהן הכי פחות זמן - שלושה שבועות בלבד, בריגהם יאנג, המושל טריטוריאלי הראשון, כיהן את תקופת הכהונה הארוכה ביותר - בשבע שנים.

מאז כינונה של יוטה כמדינה בארצות הברית, כיהנו בה בסך הכל 18 מושלים, 17 גברים ואישה אחת. קאל רמפטון כיהן במשך שלוש תקופות כהונה מ-1965 עד 1977. אולן ווקר כיהנה במשך הזמן הקצר ביותר - תקופת כהונתה כללה את 14 החודשים הנותרים של מייק ליוויט עם מינויו לראש הסוכנות להגנת הסביבה. בגיל 36, היבר מאנינג ולס היה הצעיר ביותר שכיהן כמושל. בגיל 70, סיימון במברגר הפך לאדם המבוגר ביותר שנבחר לתפקיד לתפקיד בעוד אולן ווקר, בגיל 72, הייתה האדם המבוגר ביותר שירשה את התפקיד.

המושל הנוכחי הוא ספנסר קוקס, שנכנס לתפקידו ב-4 בינואר 2020, עם סיום תפקידו של גארי הרברט.

## חותם המושל
למושל יוטה חותם רשמי, שמעוצב  בהשאלה של רוב הסימבולים מסמל המדינה, חותם המושל כולל ספרות רומיות בתחתית, המייצגות את מספר המושל, שמשתנות עם כל כניסתו של מושל חדש לתפקיד. לכן לכל מושל יש חותם ייחודי לעצמו ולממשלו. הספרות הרומיות הן כיום "XVIII", המייצגות את מספרו של ספנסר קוקס, הוא המושל ה-18 של יוטה.
## רשימת מושלי יוטה

## קישורים חיצוניים

* 
## ביאורים

*
שומר הנגב

**שומר הנגב** הוא פסל סביבתי גדול בדמות ראש, הנמצא מול מפעלי נאות חובב, בצד המזרחי של כביש 40. יוצר הפסל הוא הפסל הישראלי אמיליו מוגילנר. פסל זה מכונה "שימדורה" על ידי תושבי האזור.
## היצירה
הפסל בגובה 16 מטר (חמש קומות) הוא אחד מהגדולים בישראל. התבנית נוצרה מ-1,400 טון של ברזל, עפר ואדמת נגב ולתוכה נוצקו 400 טון של בטון מזוין. הוא הוצב במקומו ב-27 בנובמבר 2005.

הפסל אמיליו מוגילנר ידוע במאבקו למען איכות הסביבה. הוא כמעט שילם על כך בחייו כשמתנקש ירה בו ופצע אותו קשה. מטרת הקמת הפסל הוא למחות על זיהום האוויר היוצא ממפעלי נאות חובב ולשמור על זכותם של תושבי הנגב לנשום אוויר נקי. מוגילנר הודיע שהפסל הוא זמני ויישאר במקומו עד שהזיהום ממפעלי נאות חובב ייפסק. בסביבת הפסל שורר ריח חריף המגיע מהמפעלים.

להקמת הפסל תרמו תושבי האזור, כולל שבטים בדואים שמתגוררים באזור, נציגים מהמועצה אזורית רמת הנגב, חברי "אדם טבע ודין".

## קישורים חיצוניים

* 

## הערות שוליים

קטגוריה:פסלים (יצירות)
קטגוריה:פיסול ישראלי
קטגוריה:ישראל: סביבה
קטגוריה:כביש 40
קטגוריה:נאות חובב
אנג'ל רודריגז

**אנג'ל דניאל רודריגז טריקוצ'ה** (בספרדית: **Ángel Daniel Rodríguez Tricoche**, נהגה בספרדית "אנחל רודריגס"; נולד ב-5 בדצמבר 1992) הוא כדורסלן פוארטו ריקני המשחק בקבוצת אוסטין ספרס מליגת הפיתוח של ה-NBA, בעמדת הרכז. גובהו 1.80 מטר.

## קריירה
רודריגז נולד בריו פיידרס שבפוארטו ריקו. בגיל 15 עבר לבדו למיאמי כדי להתקדם בכדורסל. בשנים 2011–2013 שיחק בליגת המכללות בשורות קנזס סטייט ובשנים 2013–2015 שיחק בשורות מיאמי הוריקנס מליגת המכללות. בעונתו השנייה בקבוצה קלע 12.6 נקודות למשחק, מסר 4.5 אסיסטים וחטף 1.7 כדורים למשחק.

לאחר שלא נבחר בדראפט ה-NBA עבר לשחק בעונת 2016–2017 בשולה מצרפת.

ב-2017 חתם במכבי חיפה לעונה אחת.

## בנבחרת הלאומית
בשנת 2009 רודריגז זכה עם נבחרת פוארטו ריקו במדליית הזהב במסגרת אליפות האמריקות בכדורסל עד גיל 18 שנערכה במקסיקו, והוביל את קלעיה עם 20.8 נקודות למשחק. כיום הוא חבר בנבחרת פוארטו ריקו בכדורסל. באליפות האמריקות בכדורסל בשנת 2017 שיחק בכל משחקי הנבחרת שהגיעה למקום החמישי, וקלע 10.7 בממוצע למשחק.

## קישורים חיצוניים

* פרופיל שחקן באתר hurricanesports.com
* פרופיל שחקן באתר מנהלת ליגת העל בכדורסל

## הערות שוליים

קטגוריה:פוארטו ריקנים שנולדו ב-1992
קטגוריה:כדורסלנים פוארטו ריקנים
קטגוריה:כדורסלנים אמריקאים
קטגוריה:כדורסלני אוניברסיטת המדינה של קנזס
קטגוריה:כדורסלני אוניברסיטת מיאמי
קטגוריה:כדורסלני שולה באסקט
קטגוריה:כדורסלני מכבי חיפה
קטגוריה:כדורסלני ריו גראנדה ואלי וייפרס
קטגוריה:כדורסלני אוסטין ספרס
ליילנד טייגר

**ליילנד טייגר** (באנגלית: **Leyland Tiger**) הוא אוטובוס, מתוצרת יצרנית כלי הרכב הבריטית **"ליילנד"** (שם מלא: "BritishLeylandMotor Corporation") אשר יוצר בין השנים 1981–1992.

## ייצוא
* אוסטרליה
* מלטה

## תמונות

קובץ:Arriva Wales Tiger 2.jpg| ליילנד טייגר
קובץ:Stanways Coaches bus 120 (E930 PBE), Showbus 2009.jpg | ליילנד טייגר
קובץ:Bus img 7232 (16341904622).jpg | ליילנד טייגר
קובץ:Delaine Tiger 1.jpg | ליילנד טייגר
קובץ:Southern Vectis 310 TJI 8780 interior.JPG| ליילנד טייגר – מבט לתוך האוטובוס
קובץ:Leyland Tiger (415 VYA), 2009 Metrocentre bus rally.jpg | ליילנד טייגר
קובץ:Koptaco Plaxton 321 - Leyland Tiger JCY936, Rabat. March 2010 - Flickr - sludgegulper.jpg | ליילנד טייגר


## ראו גם

## לקריאה נוספת
* ליילנד טייגר – תמונות  (premiercarriage)
* ליילנד טייגר – תמונות (angustransportgroup)

## קישורים חיצוניים

* ליילנד טייגר (4:49 דקות), יו-טיוב
* ליילנד טייגר, שנת 1988 (2:26 דקות), יו-טיוב

## הערות שוליים

טייגר
קטגוריה:דגמי מכוניות שהושקו ב-1981
קטגוריה:כלי רכב בריטיים
קטגוריה:טיגריס בתרבות
אליפות האמריקות בכדורסל 2009

**[[אליפות האמריקות בכדורסל]] 2009** היא האליפות ה-14 שנערכה על ידי פיב"א אמריקה.

באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באליפות העולם בכדורסל 2010. 

המשחקים נערכו בסן חואן, בקוליסאו רוברטו קלימנטה שמכיל 12,500 מקומות.

ברזיל זכתה באליפות בפעם הרביעית בתולדותיה.

## מתכונת התחרות
תחילה נערכו משחקי העפלה אזוריות:

* צפון אמריקה -  
* מרכז אמריקה וקריביים - , , , , 
* דרום אמריקה - , , ,  

תחילה המשחקים נערכו בשני בתים. בהמשך, שמונה נבחרות המשיכו בבית רבע הגמר. בהמשך נערכו משחקי הפלייאוף.

## מהלך האליפות
### טבלת התחרות (שלב רבע הגמר)

### שלב חצי הגמר והגמר

### גמר

## שחקנים מצטיינים
* השחקן המצטיין - לואיס סקולה ()
* מלך הסלים -  לואיס סקולה () - 23.3 נקודות למשחק
* מלך הריבאונדים - אסטבן באטיסטה () - 10.5 ריבאונדים למשחק
* מלך האסיסטים - פאבלו פריג'יוני () - 7.4 אסיסטים למשחק

## דירוג סופי

## קישורים חיצוניים
* 
* נתונים מאתר פיב"א
* נתונים מאתר todor66
* תיאור האליפות

קטגוריה:תחרויות כדורסל ב-2009
קטגוריה:תחרויות כדורסל בפוארטו ריקו
2009
קטגוריה:2009 באמריקה הצפונית
קטגוריה:2009 באמריקה הדרומית
עבדולה יאמין

**עבדוללה יאמין עבדול גיום** (בדיבהי: **އަބްދުﷲ ޔާމީން އަބްދުލް ގައްޔޫމް**, נולד ב-21 במאי 1959) הוא פוליטיקאי מלדיבי שכיהן כנשיא האיים המלדיביים בין השנים 2013–2018 הוא אחיו למחצה של נשיא המדינה לשעבר מאומון עבדול גאיום.
## חייו
לאחר שסיים את לימודיו התיכוניים, יאמין למד תואר ראשון במנהל עסקים באוניברסיטה האמריקנית בביירות. לאחר מכן למד לתואר שני במדיניות ציבורית באוניברסיטת קלרמונט שבארצות הברית. בנובמבר 1993 התמנה יאמין לשר המסחר והתעשייה. לאחר מכן הוא שימש גם כשר התעסוקה, האקדמיה והביטחון הסוציאלי. הוא כיהן כשר התיירות בקבינט של אחיו גאיום.

בשנים 1993–2013 היה יאמין חבר בפרלמנט של המלדיביים. בשנת 2010 הצטרף למפלגה הפרוגרסיבית. בבחירות לנשיאות שהתקיימו בשנת 2013, יאמין קיבל כ-45.45% מהקולות, וניצח בסיבוב השני עם כ-51.39% מהקולות. האופוזיציה המקומית ביקרה את הבחירות בסבב השני ועתרה לבית המשפט העליון לביטולן - עתירה שלא הצליחה.

בשנת 2015 הסתבך יאמין בפרשת הלבנת הון ביחד עם איש עסקים מסינגפור. יאמין נשוי ויש לו שלושה ילדים.

בשנת 2018 הפסיד בבחירות לנשיאות לאיברהים מוחמד סוליך וסיים את כהונתו כנשיא.

## קישורים חיצוניים

קטגוריה:נשיאי המלדיביים
קטגוריה:פוליטיקאים מלדיביים
קטגוריה:שרי תעשייה ומסחר
קטגוריה:שרי תיירות
קטגוריה:בוגרי האוניברסיטה האמריקנית בביירות
קטגוריה:בוגרי אוניברסיטת קלרמונט
קטגוריה:ילידי 1959
יחסי ארצות הברית – תימן

**יחסי ארצות הברית – תימן** הם היחסים הדיפלומטים בין **[[ארצות הברית|ארצות הברית של אמריקה]]** לבין **[[תימן|הרפובליקה של תימן]]**.

## היסטוריה
### לפני הקמת תימן המאוחדת
מחלקת המדינה של ארצות הברית הכירה בממשלתו של יחיא חמיד אלדין ב־1946, אך הסירה את הכרתה מממשלת תימן לאחר הירצחו ב־1948. בפברואר 1950 הכירה מחלקת המדינה בממשלת יורשו, אחמד בן יחיא חמיד אלדין.

ב-16 במרץ 1959, ארצות הברית פתחה נציגות בתימן וב-1966, הנציגות שודרגה לשגרירות רשמית. זאת, לאחר שב-12 בדצמבר 1962, הכירה ארצות הברית ברפובליקה התימנית הערבית.

ב-1967, תימן בהשפעת מצרים, ניתקה את יחסיה עם ארצות הברית בעקבות מלחמת ששת הימים.

ב-7 בדצמבר 1967, הכירה ארצות הברית בדרום תימן ושדרגה את הקונסוליה שלה בעדן למעמד של שגרירות, אך כבר ב-1969, היחסים בין ארצות הברית לדרום תימן נותקו.

במהלך הסכסוך בין דרום תימן לצפון תימן, ארצות הברית שיתפה פעולה עם ערב הסעודית וסייעה צבאית לצפון תימן.

ב-1990, בעקבות פעולותיה של תימן באומות המאוחדות, ארצות הברית צמצמה באופן דרסטי את נוכחותה בתימן וביטלה את שיתוף הפעולה הצבאי עם מדינה זו.

### מאז תימן המאוחדת
בנובמבר 2001, כחודשיים לאחר פיגועי 11 בספטמבר, ביקר נשיא תימן עלי עבדאללה סאלח בוושינגטון די. סי.. ב-2004, שוב ביקר סלאח בוושינגטון די. סי. וכך גם בנובמבר 2005 ובמאי 2007.

היחסים הביטחוניים בין תימן לארצות הברית השתפרו במהירות וצבא תימן קיבל ב-2006, 8.42 מיליון דולר. בנוסף לכך קיבלה תימן 7.9 מיליון דולר בקרנות תמיכה כלכלית.

ב-29 ביולי 2011, בתגובה להפגנות אלימות ברחבי תימן, הבנק העולמי השהה את תשלומי הכספים לתימן שהובטחו על ידי תורמים בינלאומיים ב-2006. במסגרת תוכנית של המועצה לשיתוף פעולה במפרץ הנתמכת על ידי ארצות הברית, הנשיא סלאח הסכים לתוכנית מעבר ונשיא חדש נבחר לתימן: עבד רבו מנסור האדי.

### הכיבוש הח'ותי

#### 2015-2020
בתחילת 2015, השתלטו המורדים החות'ים על החלק הצפוני של תימן והממשלה התמוטטה. שגרירות ארצות הברית נסגרה בפברואר 2015 ואנשיה פונו.

#### מעורבות החות'ים במלחמת חרבות ברזל
[ממוזער|מטוס F18 ממריא מנושאת המטוסים אייזנהוואר במבלך [מבצע קשת פוסידון, ינואר 2024]]
בדצמבר 2023 הודיע מזכיר ההגנה של ארצות הברית, לויד אוסטין, על הקמת קואליציה רב לאומית למאבק בחות'ים שהטילו מצור על באב אל-מנדב. בלילה שבין 9 בינואר ל-10 בינואר 2024 תקפו החות'ים ספינה אמריקאית ב-21 טילים וכלי טיס בלתי מאוישים. ב-12 בינואר בלילה שבין חמישי לשישי פתחו צבאות ארצות הברית ובריטניה במהלך צבאי התקפי נגד החות'ים בתקיפה של עשרות מטרות בצנעא, כולל שדה התעופה, וכן בחודיידה ובערים נוספות.

נכון ל-21 בינואר 2024 נהרגו בתקיפות הקואליציה כ-64 חות'ים, 3 אנשי משמרות המהפכה האסלאמית, 6 מחבלי חזבאללה ושני פעילים במיליציות עיראקיות פרו-איראניות.

ב-22 בינואר 2024, ביצעו צבאות ארצות הברית ובריטניה מתקפה משולבת מהאוויר ומהים במספר מחוזות בתימן, בעיקר בבירה צנעא ואל-חודיידה. התקיפה בוצעה באמצעות שיגור טילי טומהוק לעבר מחסני נשק ומשגרים של החות'ים.

ב-15 במרץ 2025 פתחה ארצות הברית במבצע נרחב נגד משטר החות'ים בתימן, בעקבות פגיעת החות'ים בנתיבי השיט סביב מפרץ עדן ומצרי באב אל מנדב.

## הסיוע האמריקאי לתימן
עד שנת 2009, תימן קיבלה בממוצע מארצות הברית בין 20–25 מיליון דולרים בשנה מסיוע החוץ של ארצות הברית. החל משנת 2009 תימן מקבלת סיוע של כ-28.2 מיליון דולר מארצות הברית. בנוסף, בשנת 2006, קיבלה תימן נוסף של כ-31.5 מיליון דולר ממחלקת ההגנה האמריקאית.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פרם קינג פולדה

**פרם קינג פולדה** (בשוודית **Fram-King-Fulda**) היא מכונית מיקרו, בעלת מרכב פיברגלאס, בתצורת תלת-אופן (גלגל אחורי בודד), אשר יוצרה על ידי חברת "פרם קינג" ("Elektromaschinbau Fulda GmbH") השוודית בעיר "Helsingborg" בין השנים 1956–1962. 

סך הכול יוצרו 411 יחידות.

הדגם השתייך לסדרת מכוניות המיקרו מסוג "Fuldamobil" כמו אלטה A200 היוונית.

## פרם קינג פולדה
* 2 דלתות 
* דלת קדמית - פתיחה בניגוד לכיוון התנועה ("דלתות התאבדות")
* 4 מקומות ישיבה (2 מקדימה, 2 מאחור (ספסל צר מאד))
* מערכת חשמל - 12 וולט
* מידות 3 גלגלים: 4.40x8
* תאוצה 0-100 קמ"ש ב-32.4 שניות
* מחיר דגם ה"פרם קינג פולדה" בהשקתו בגרמניה, עמד על 2,250 מרקים גרמנים

## תמונות

קובץ:Fram-King 1957.JPG  | פרם קינג פולדה  שנת 1957
קובץ:Fuldamobil Fulda King (7872477868).jpg | פרם קינג פולדה
קובץ:Fuldamobil Fulda King (7872472950).jpg| פרם קינג פולדה
קובץ:1959FramKingFulda-interior.jpg | פרם קינג פולדה, שנת 1959 - מבט לתא הנהג
קובץ:Fuldamobil S7 Front.jpg | פרם קינג פולדה
קובץ:1959FramKingFulda-rear.jpg | פרם קינג פולדה, שנת 1959



## לקריאה נוספת
* פרם קינג פולדה (anemotormuseum)
* פרם קינג פולדה - תמונה (oppositelock.kinja)

## קישורים חיצוניים

* פרם קינג פולדה (0:24), יו-טיוב
* פרם קינג פולדה (3:44), יו-טיוב

## הערות שוליים

קטגוריה:דגמי מכוניות שהושקו ב-1956
קטגוריה:מכוניות שוודיות
קטגוריה:מכוניות מיקרו
קטגוריה:מכוניות תלת אופן
קטגוריה:מכוניות עשויות פיברגלס
יחסי ארצות הברית – תוניסיה

**יחסי ארצות הברית–תוניסיה** הם היחסים הדיפלומטים בין **[[ארצות הברית|ארצות הברית של אמריקה]]** לבין **[[תוניסיה|הרפובליקה התוניסאית]]**. כיום לארצות הברית ולתוניסיה יחסים טובים.

## היסטוריה
ב-1795, ארצות הברית פתחה ייצוג רשמי בתוניסיה ואמנת הידידות האמריקנית-תוניסאית נחתמה ב-1799.

ארצות הברית סיפקה לראשונה סיוע כלכלי וטכני לתוניסיה ב-26 במרץ 1957. תוניסיה תמכה בהתלהבות בשותפות הכלכלית האמריקנית-צפון אפריקאית שנועדה לקדם את השקעותיה של ארצות הברית באזור המגרב ולהשתלבותו הכלכלית.

היחסים בין שתי המדינות נפגעו לאחר שישראל הפציצה את מפקדת אש"ף בתוניסיה ב-1985. התוניסאים האמינו כי ארצות הברית ידעה על המתקפה מראש ואולי הייתה אף מעורבת בה, אך ארצות הברית דחתה על הסף את טענותיה של תוניסיה לפיהן ארצות הברית הייתה אכן מעורבת בהפצצה.

באוקטובר 2002, ארצות הברית ותוניסיה חתמו על הסכם למסחר והשקעות בין שתי המדינות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מירפואה

ממוזער|ירקות קצוצים למירפואה
**מִירְפּוּאָה** (בצרפתית: **Mirepoix**; נהגה: ) היא תערובת ירקות קצוצים המהווה בסיס למגוון רחב של מנות במטבח הצרפתי ומטבחים נוספים. 

מירפואה מורכבת מירקות, לרוב בצל, גזר וסלרי, החתוכים לקוביות קטנות ומטוגנות במעט שמן, במשך זמן רב ובחום נמוך עד לריכוך וללא השחמה. מטרת הפעולה להביא להמתקת הירקות ולא לקירמול שלהם.

מקובל להכין את המירפואה מראש, אך כאשר מכינים אותה תוך כדי הכנת המנה, נהוג לקצוץ את הירקות גס יותר בהתאם לזמן הבישול הכולל של המנה.

התערובת מכילה בדרך כלל בצל, סלרי וגזר. ביחס מקובל של שני חלקים בצל, חלק אחד של סלרי וחלק אחד של גזר.

המירפואה היא בסיס למנות כמו מרקים, תבשילים, נזידים ורטבים. בדומה למקבילותיה במטבחים אחרים כמו הסופריטו האיטלקי והספרדי.

## קישורים חיצוניים

קטגוריה:המטבח הצרפתי
קטגוריה:מאכלי ירקות
קטגוריה:מאכלי גזר
דנילה טקצ'נקו

**דנילה טקצ'נקו** (יליד 1989) הוא אמן חזותי רוסי הפועל בתחום הצילום התיעודי.

טקצ'נקו זכה בפרס הראשון מטעם -World Press Photo על סדרת עבודות המכונה 'בריחה'. סדרה נוספת, "אזורים מוגבלים", זכתה בפרס המפרסמים האירופאים לצילום. עבודותיו הוצגו ברוסיה, באירופה ובצפון אמריקה.

## ביוגרפיה
טקצ'נקו נולד במוסקבה בשנת 1989. בשנת 2014 קיבל תואר בתחום הצילום התיעודי מבית הספר לצילום ומולטימדיה רודצ'נקו.

ב-2014 זכה בפרס הראשון World Press Photo בקטגוריית 'סיפורי דיוקנאות' על עבודתו "לברוח", המתארת אנשים שפרשו מהחברה כדי לחיות כמו נזירים בטבע.

עבודתו "אזורים מוגבלים", המתעדת ערי צבא נטושות ברוסיה, זכתה ב-2015 בתחרות האירופית למפרסמים עבור צילום.

עבודותיו של טקצ'נקו נכללות באוסף הקבוע של מוזיאון Salsali.

## תערוכות
### תערוכות יחיד
* 2014 Danila Tkachenko. לברוח, במסגרת חודש הצילום האירופאי. 25books, ברלין, גרמניה.
* 2015 "אזורים מוגבלים", Benaki Museum, אתונה, יוון.
* 2017 Ritual, Galeria del Cembalo רומא (ביחד עם דויד מונטלאונה)

### קבוצתי
* 2016 baboushka בגלריית Russiantearoom
* 2015 IX קרסנויארסק הספר תרבות הוגן. בקרסנויארסק, רוסיה.
* 2015 תני לי מחסה - מבצרים, דמיונות בשפלה. Nieuwersluis Port, הולנד.
* 2015 העקומה, מרכז לאמנות עכשווית, סנטה פה, ארצות הברית.
* 2015 הכוחות להיות, תחנת עצמאי פרויקטים, ניו-יורק, ארצות הברית.

## פרסים
* 2012 מצלמת הכסף, מוסקבה, פרס מיוחד בקטגוריה "פנים".
* 2012 צעירים במאה ה-21, ליטא, פרס מיוחד.
* 2014 עולם צילום עיתונות, הולנד, 1 בקטגוריה דיוקנאות.
* 2015 LensCulture חשיפה, 1 בקטגוריה סדרה.
* 2015 קולות מחוץ לפסטיבל, ארל.
* 2015 לשרוף, קרן גרנט.
* 2015 קצף Fotografiemuseum אמסטרדם, קצף כישרון.
* 2015 מרכז פרס הבחירה. מקום 1.
* 2015 פרס הצילום המפרסמים האירופאיים.

## פרסומים
* בריחה. ברלין: Peperoni, 2014. .
* אזורים מוגבלים
** אזורים מוגבלים. היידלברג: Kehrer, 2015. .
** אזורים מוגבלים. Stockport: דאווי לואיס, 2015. .
** Zona restringida. ברצלונה: בלום, 2015. .
** אזורים מוגבלים. ארל: מילים והמעשים Sud, 2015. .
** אזורים מוגבלים. רומא: Peliti, 2015. .

## קישורים חיצוניים
* אתר הבית של האמן

## הערות שוליים

קטגוריה:צלמים רוסים
קטגוריה:רוסים שנולדו ב-1989
יחסי ארצות הברית – הרפובליקה הדמוקרטית של קונגו

**יחסי ארצות הברית–הרפובליקה הדמוקרטית של קונגו** הם היחסים הדיפלומטיים בין ארצות הברית לרפובליקה הדמוקרטית של קונגו.

## היסטוריה
עמדתה הדומיננטית של הרפובליקה הדמוקרטית של קונגו במרכז אפריקה הפכה אותה לגורם חשוב ביציבות הכוללת באזור. בדצמבר 2006 בחרה הרפובליקה הדמוקרטית את נשיאה שנבחר בבחירות דמוקרטיות מזה מ-40 שנה, שיאם של מאמצי העם הקונגואי לבחור את מנהיגו בתהליך שלום דמוקרטי.

כשהרפובליקה הדמוקרטית נודעה כזאיר, הייתה לה ברית חזקה עם ארצות הברית. זאת בעיקר בגלל מנהיג זאיר מובוטו ססה סקו שנחשב לאנטי-קומוניסט מובהק, וממשלת ארצות הברית ראתה בזאיר מאגר של יציבות במניעת התפשטות המרקסיזם באפריקה. מובוטו עצמו היה ידידותי עם רוב נשיאי ארצות הברית במהלך כהונתו, וקיבל סיוע חוץ רב מארצות הברית ומהעולם המערבי. זאיר מצאה עצמה באותו צד של ארצות הברית ודרום אפריקה ונלחמת בהשפעה הקובנית והסובייטית במהלך מלחמת האזרחים באנגולה. לאחר נפילת מסך הברזל ב-1991, היחסים נחלשו באופן משמעותי, והסוציאליזם כבר לא היווה איום על האינטרסים המערביים באפריקה, ממשלת ארצות הברית החלישה את צידודה במשטרו של מובוטו, שגם הואשם בהפרות זכויות אדם. בסופו של דבר תהליך זה הוביל לקריסתה של זאיר ומלחמת קונגו הראשונה. זמן לא רב לאחר שינוי המשטר, זאיר נודעה בשם הרפובליקה הדמוקרטית של קונגו.

ארצות הברית נותרה שותפה של הרפובליקה הדמוקרטית של קונגו ומדינות מרכז אפריקניות אחרות בחיפוש אחר יציבות וצמיחה ביבשת, והקלה על חתימת הסכם משולש בדבר ביטחון אזורי בין הרפובליקה הדמוקרטית של קונגו, רואנדה ואוגנדה באוקטובר 2004. בורונדי הצטרפה רשמית הסכם המשולש בספטמבר 2005. ארצות הברית גם תמכה במאמצי האומות המאוחדות ליצור מנגנון משותף לפיקוח הגבול בין קונגו ורואנדה. מראשית המשבר בקונגו, ארצות הברית מפעילה אסטרטגיה דיפלומטית למען מטרות אלה. בטווח הארוך, מבקשת ארצות הברית לחזק את תהליך הפיוס הפנימי והדמוקרטיזציה בכל מדינות האזור לקידום מדינות יציבות, מתפתחות ודמוקרטיות, שבהן היא יכולה לפעול כדי לטפל באינטרסים ביטחוניים ביבשת ולפתח תועלת הדדית כלכלית.

ארצות הברית מינתה את שגרירה הנוכחי בקונגו ב-2007. הרפובליקה הדמוקרטית מינתה את שגרירה הנוכחי בארצות הברית בשנת 2000. קונגו נמצאת ברשימת היועצים של מחלקת המדינה של ארצות הברית מאז 1977.

ביוני 2025, ארצות הברית שימשה כמתווכת בשיחות שהוביל להסכם שלום קונגו לרואנדה השכנה.

## קישורים חיצוניים

* 

קטגוריה:ערכים ללא קטגוריות פיזיות - יחסי חוץ
קרל ויצל

**קרל ויצל** (בגרמנית: **Karl Witzell**; 18 באוקטובר 1884 – 31 במאי 1976) היה אדמירל גרמני במלחמת העולם השנייה.

## ביוגרפיה
ויצל נולד ב-18 באוקטובר 1884 בדיסלאקן שבקיסרות הגרמנית. ב-1903 הוא התגייס כצוער לצי הקיסרי הגרמני, ואת הכשרתו הבסיסית עשה על האנייה "מולטקה". הוא השתתף במשלחות ימיות שונות ושרת מספר שנים במושבות הגרמניות בסין. בתחילת מלחמת העולם הראשונה הוא היה בדרגת קפיטן-לויטננט ושרת על אוניית הקו "אולדנבורג". ב-1915 הוא הועבר לסיירת הקלה "אלבינג", והשתתף עמה בקרב יוטלנד. ביוני 1916 הועבר ל"פרנקפורט", ולאחר מכן מונה לנווט ולקצין הראשון של ה"גראודנץ". הוא נשאר בתפקיד זה גם לאחר סיום המלחמה ופירוקו של הצי הקיסרי.

ב-2 בפברואר 1920 הוא מונה למפקד כוחות הארטילריה בווילהלמסהאפן, ובמקביל מונה לחבר בוועדת המשנה של ועדת השלום מטעם חיל הים. בתפקיד זה, הוא ניסה לשאת ולתת עם נציגי מדינות ההסכמה על ארטילריית החופים הגרמנית. ב-29 ביוני של אותה שנה הוא הועלה לדרגת קורבטנקפיטן, וב-5 בפברואר 1921 הועבר למחלקת החימוש הימית. ב-11 בינואר 1926 מונה לקצין ראשון על ספינות הקו "בראונשוויג", וב-1 בפברואר של אותה שנה הועבר למלא את אותו התפקיד על ה"שלזוויג-הולשטיין". ב-1 באפריל 1927 הוא קודם לדרגת פריגטנקפיטן. ב-1 בדצמבר קודם לדרגת קפיטן צור זה, וב-1 באוקטובר 1934 לדרגת קונטר אדמירל. ב-1 באוקטובר 1934 מונה לראש מחלקת החימוש של הצי.

לאחר פרוץ מלחמת העולם השנייה מילא תפקידי מטה שונים והועלה לדרגת גנרל-אדמירל. ב-31 באוגוסט 1942 הוא התפטר משירות פעיל. למרות זאת, במאי 1945 הוא נידון ל-25 שנות מאסר בידי בית משפט רוסי, בעוון פשעי מלחמה. הוא שוחרר כעבור עשר שנים, ופרש לביתו במערב ברלין. הוא נפטר ב-31 במאי 1976 בגיל 91.

## קישורים חיצוניים

* קרל ויצל 

קטגוריה:ימאי הצי הקיסרי הגרמני
קטגוריה:חיילי הרייכסווהר
קטגוריה:אדמירלים בקריגסמרינה
קטגוריה:אנשי צבא גרמנים במלחמת העולם הראשונה
קטגוריה:מעוטרי צלב הברזל
קטגוריה:גרמנים שנולדו ב-1884
קטגוריה:גרמנים שנפטרו ב-1976
אליפות האמריקות בכדורסל 2013

**[[אליפות האמריקות בכדורסל]] 2013** היא האליפות ה-16 שנערכה על ידי פיב"א אמריקה.

המשחקים נערכו בקראקס באולם Poliedro de Caracas שמכיל 13,500 מוקמות לצופים.

באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באליפות העולם בכדורסל 2014. 

מקסיקו זכתה באליפות בפעם הראשונה בתולדותיה.

## מתכונת התחרות
תחילה נערכו משחקי העפלה אזוריות:

* צפון אמריקה - , 
* מרכז אמריקה וקריביים - , ,  
* דרום אמריקה - , , , ,  

תחילה המשחקים נערכו בשני בתים. בהמשך, שמונה נבחרות המשיכו בבית רבע הגמר. בהמשך נערכו משחקי הפלייאוף.

## מהלך האליפות
### טבלת התחרות (שלב רבע הגמר)

### שלב חצי הגמר והגמר

### גמר

## שחקנים מצטיינים
* השחקן המצטיין - גוסטבו איון ()
* מלך הסלים -  גיירמו אראוחו () - 21.8 נקודות למשחק
* מלך הריבאונדים - אסטבן באטיסטה () - 10.4 ריבאונדים למשחק
* מלך האסיסטים - מרסלו הוארטס () - 6.5 אסיסטים למשחק

### נבחרת האליפות
* פקונדו קמפאסו ()
* חוסה חואן בראה ()
* רנלדו בלקמן ()
* לואיס סקולה ()
* גוסטבו איון ()

## דירוג סופי

## קישורים חיצוניים
* 
* נתונים מאתר פיב"א
* נתונים מאתר todor66
* תיאור האליפות

 
קטגוריה:תחרויות כדורסל ב-2013
קטגוריה:תחרויות ספורט בוונצואלה
2013
קטגוריה:2013 באמריקה הדרומית
קטגוריה:2013 באמריקה הצפונית
חלילון

**חֲלִילוֹן** (שם מדעי: *Fistularia*) הוא סוג דגי ים מסדרת האבובונאים בה מצויים סוסוני הים. סוג זה הוא היחיד במשפחה ובו 4 מינים.

החלילונים הם דגים מוארכים שמגיעים עד לאורך 2 מטר, ומתאפיינים בגופם המוארך, הצר והנוקשה (בניגוד לגופם הגמיש של צלופחים ומורנות), וחרטומם המוארך, שמותאם לשליפת סרטנים ודגים קטנים מבין סלעים, שהם מזונם העיקרי. הם חיים בעיקר בשוניות אלמוגים וחופים חוליים.

הם לא משמשים כדגי מאכל, אבל לעיתים משמשים כדגי נוי לאקווריומים.

## מינים
בסוג **חלילון** ישנם 4 מינים:
* חלילון חלק (*Fistularia commersonii*) - המין היחיד המצוי בישראל. במקור רק במפרץ אילת, ובשנים האחרונות גם בים התיכון כתוצאה מהגירה לספסית.
* חלילון פציפי (*Fistularia corneta*)
* חלילון זיפני (*Fistularia petimba*)
* חלילון אטלנטי (*Fistularia tabacaria*)

## קישורים חיצוניים

* 

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:אבובונאים
בלסינג אלקה

**בלסינג צ'יבויקה אלקה** (באנגלית: **Blessing Chibuike Eleke**; נולד ב-5 במרץ 1996) הוא כדורגלן ניגרי בעמדת החלוץ המשחק בפרטיזן טירנה.

## קריירה
אלקה התחיל את הקריירה שלו באקדמיית פליינג ספורט ובגיל 18 הצטרף למחלקת הנוער של גוריצה מליגת העל הסלובנית. ב-7 בדצמבר 2014 אלקה ערך את הופעת הבכורה שלו בקבוצה הבוגרת בניצחון 0-2 נגד קרקה. ב-28 בפברואר 2015 אלקה הבקיע את שער הבכורה שלו בליגה בהפסד 5-1 למריבור. בעונת  אלקה הספיק להבקיע 12 שערים עד המחזור ה-19.

בינואר  חתם באולימפיה ליובליאנה. את העונה אלקה סיים רביעי ברשימת מלך שערי הליגה עם 15 שערי ליגה ב-31 משחקי ליגה. בנוסף, אלקה זכה עם אולימפיה באליפות.

את עונת  התחיל באולימפיה, אך ב-28 באוגוסט 2017 חתם במ.ס. אשדוד מליגת העל. באותו יום, אלקה ערך את הופעת הבכורה שלו באשדוד בהפסד 4-1 לבית"ר ירושלים. ב-21 באוקטובר אלקה הבקיע את שער הבכורה שלו באשדוד בניצחון 1-2 נגד בני יהודה.

ב-26 ביולי 2018 אלקה חתם בלוצרן מליגת העל השווייצרית. במדי הקבוצה כבש 17 שערי ליגה ב-58 הופעות.

ב-11 באוגוסט 2020 חתם אלקה בבירסחוט הבלגית.

ב-1 בספטמבר 2021 אלקה הושאל לגנצ'לרבירלי.

ב-5 באוגוסט 2022 חתם אלקה קאשימה אנטלרס היפנית.

ב-21 במרץ 2024 חתם לעונה באיסטיקלול דושנבה מליגת העל הטג'יקית.

ב-23 בינואר 2025 חתם בפרטיזן טירנה האלבנית.
## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:כדורגלני גוריצה
קטגוריה:כדורגלני אולימפיה ליובליאנה
קטגוריה:כדורגלני מועדון ספורט אשדוד
קטגוריה:כדורגלני לוצרן
קטגוריה:כדורגלני בירסחוט
קטגוריה:כדורגלני גנצ'לרבירלי
קטגוריה:כדורגלני קאשימה אנטלרס
קטגוריה:כדורגלני איסטיקלול דושנבה
קטגוריה:כדורגלני פרטיזן טירנה
קטגוריה:כדורגלנים זרים בישראל
קטגוריה:ספורטאים ניגרים בסלובניה
קטגוריה:ספורטאים ניגרים בישראל
קטגוריה:ספורטאים זרים בשווייץ
קטגוריה:ספורטאים ניגרים בבלגיה
קטגוריה:ספורטאים ניגרים בטורקיה
קטגוריה:ספורטאים זרים ביפן
קטגוריה:ספורטאים זרים בטג'יקיסטן
קטגוריה:ספורטאים ניגרים באלבניה
קטגוריה:ניגרים שנולדו ב-1996